b'\n_START_ARTICLE_\nEzo Vabariik\n_START_SECTION_\nRiigi rajamine\n_START_PARAGRAPH_\n27. jaanuaril 1869 kuulutati v\xc3\xa4lja iseseisev Ezo vabariik, valitsusinstitutsioon ehitati Ameerika \xc3\x9chendriikide eeskujul, Enonoto valiti esimeseks presidendiks. Valida tohtisid samurai klassi kuulunud kodanikud. Jaapanis, kus oli kogu ajaloo v\xc3\xa4ltel olnud normiks keisrite v\xc3\xb5im, olid need esimesed demokraatlikud valimised \xc3\xbcldse. Pealinna kaudu prooviti leida diplomaatilisi liitlasi ning \xc3\xbclemaailmset tunnustust koguda._NEWLINE_Uue riigi riigikassas oli 180 000 kuldry\xc5\x8d-d, mille Enomoto sai Osaka kindlusest, kuhu \xc5\xa1ogun Tokugawa Yoshinobu oli oma varanduse p\xc3\xa4rast Toba-Fushimi lahingut 1868. aasta alguses j\xc3\xa4tnud.'